|  |  |  |
| --- | --- | --- |
| **Til høringsparter** |  | Arbejdstilsynet  Landskronagade 33  2100 København Ø  T +45 70 12 12 88  E at@at.dk  www.at.dk  CVR 21481815  1. juli 2024  J.nr. 20245000735 |
| Høring af lovforslag om krav til boliger, som arbejdsgiver stiller til rådighed for ansatte |  |

Hermed genfremsendes udkast til lovforslag om krav til boliger, som arbejdsgiver stiller til rådighed for ansatte i høring. Der er ingen ændringer i lovudkastet, men der er sket tilføjelser til høringslisten, hvorfor høringsfristen er forlænget af hensyn til disse høringsparter samt sommerferieperioden.

Lovforslaget implementerer dele af den politiske *Aftale om en styrket indsats mod social dumping*, som regeringen (Socialdemokratiet, Venstre og Moderaterne) har indgået med Danmarksdemokraterne, Socialistisk Folkeparti, Enhedslisten, Radikale Venstre, Dansk Folkeparti og Alternativet den 23. maj 2024.

Formålet med forslaget er indføre visse minimumskrav til de boliger, som arbejdsgivere stiller til rådighed for sine ansatte. Kravene tager udgangspunkt i de krav, som gælder i dag på det kommunale område, i medfør af byfornyelsesloven og lov om boligforhold. Arbejdstilsynet får som ny opgave at føre tilsyn med, om kravene til de ansattes boligforhold overholdes.

Det foreslås, at loven træder i kraft den 1. juli 2025.

Frist for afgivelse af eventuelle høringssvar er **torsdag den 22. august 2024**.

Høringssvar bedes sendt til [at@at.dk](mailto:at@at.dk), [jla@at.dk](mailto:jla@at.dk) og [cabr@at.dk](mailto:cabr@at.dk) med angivelse af j-nr. 20245000735.

Venlig hilsen

Camilla Brovang